شەفەق نیوز/ وەریوبەرایەتی باشوکردن کارەبا لە
سلێمانی، ئمڕوو جومعە، هوشداری دەێد وە دامەزراوەیل بازرگانی و پیشەسازی ئەگەر لەماوەی
ئی دە رووژە قەرزەیلیان نەیەن وزەی کارەبا لەلیان بڕیەێد.
وەڕیوبەرایەتیگە لە بەیانگ وە ئاژانس شەفەق نیوز
وت: بەشداربویەیل کارەبا وەتایبەت کۆمپانیاگان و کارخانەیل، لە شوینەیل بازرگانی و
پیشەسازی، ئەوانەگ قەرزەیلیان پەنج ملیۆن دینار رەدکردیە، وەرێوبەرایەتیەگە ئاگاداریان
کەێد لەماوەی ئی دە رووژە سەردان وەڕیوبەرایەتیەگە بکەن ئەرا دانەوەی قەرزەیل کارەبایان،
وە پیچەوانە کارەبا لەلیان بڕیەێد.
